MEĐIMURSKA ŽUPANIJA RAZINA:31

RAZDJEL :80 RKDP:13578

ŠIFARSKA OZNAKA: 8520

**III. OSNOVNA ŠKOLA ČAKOVEC** ŽIRO RAČUN:

2340009-1116014887

IVANA PL. ZAJCA 24 RAZDOBLJE: 2023-12

40000 ČAKOVEC

ŽUPANIJA: 20

OPĆINA/ GRAD: ČAKOVEC

Čakovec, 20.02.2024.

OBRAZLOŽENJE IZVRŠENJA FINANCIJSKOG PLANA III. OSNOVNE

ŠKOLE ČAKOVEC ZA 01.01.2023. DO 31.12.2023.

III. OSNOVNA ŠKOLA ČAKOVEC proračunski je korisnik jedinice lokalne uprave i samouprave, Grada Čakovca.

U skladu s člankom 86., stavkom 3. Zakona o proračunu, Školski odbor usvaja Izvješće o izvršenju financijskog plana za 2023. uključujući i obrazloženje.

Izvješće o izvršenju financijskog plana sastoji se od općeg i posebnog dijela.

OPĆI DIO

Opći dio Izvješća o izvršenju financijskog plana za 2023. godinu sastoji se od

**A) Sažetka ukupnih prihoda i rashoda**

Iz sažetka ukupnih prihoda i rashoda poslovanja je vidljivo da je škola ostvarila 14 % više prihoda poslovanja u odnosu na prethodnu godinu te 100 % planiranih prihoda poslovanja i 98 % planiranih rashoda.

Prihodi od prodaje nefinancijske imovine ostvareni su 52 % u odnosu na prethodnu godinu i samo 22 % planiranih prihoda. Na prihode od prodaje nefinancijske imovine ne možemo utjecati je Privredna banka Zagreb vodi naplatu prihoda, a planirali smo u iznosu koliko bi trebali ostvariti kad bi dužnici redovito uplaćivali rate.

Planirani ukupni prihodi su manji od planiranih rashoda za preneseni višak prihoda iz 2022. godine jer se u plan 2023. godine unosi ukupan višak prihoda u iznosu od 21.523,15 eura razvrstan prema izvorima financiranja

**B) Sažetak računa financiranja**

Škola nema zaduživanja te u tom dijelu nema podataka

Ostvareni prihodi su iz:

1. Iz državnog proračuna 19 % više u odnosu na ostvareno prethodne godine te 99 % planiranih prihoda

Prihodi iz državnog proračuna se ostvaruju za:

- plaće i materijalna prava radnika i to 91,72 % ukupno ostvarenih prihoda

- prehranu učenika 5,24 % od ukupno ostvarenih prihoda

- ostalih 3,04 % prihoda otpada na udžbenike, prijevoz učenika s teškoćama, rad

ŽSV i nabavu lektire

1. Iz EU fondova smo ostvarili 32% više prihoda u odnosu na prethodnu godinu jer nam je 2023. isplaćena razlika sredstava po završnom izvješću za Erazmus projekt.

Iz sredstava EU se sufinanciraju plaće pomoćnika nastave, školska shema te su ostvareni prihod za projekt prehrane učenika iz 21/22. školske godine.

1. Prihodi po posebnim propisima odnosno namjenski prihodi ostvareni su 6 % više u odnosu na prethodnu godinu i 9 % više u odnosu na planirano. Namjenski prihodi se odnose se na učeničke uplate za terenske nastave, ulaznice za predstave, testove i sufinanciranje produženog boravka od strane roditelja.
2. Vlastiti prihodi su ostvareni iznajmljivanjem dvorane i prodajom učeničkih radova ( školska zadruga), a veći su 25 % od ostvarenih prethodne godine
3. Prihodi od donacije su ostvareni od uplate dijela Sredstava solidarnosti od Crvenog križa i donacija knjiga.
4. Prihodi iz nadležnog proračuna odnosno Grada Čakovca su 8 % manji u odnosu na ostvareno prethodne godine, a 5 % veći u odnosu na planirano. Prethodne godine nam je Grad uplatio dug za produženi boravak , a ove godine je zbog rasta plaća bila veća obveza financiranja produženog boravka od strane Grada.
5. Prihodi od prodaje stanova ostvareni su 22 % u odnosu na planirano i 52 % u odnosu na prethodnu godinu.

Rashodi poslovanja su ostvareni 98 % u odnosu na planirane.

Svi rashodi su planirani, a obrazloženje pojedinih slijedi u obrazloženju posebnog dijela izvješća o izvršenju financijskog plana.

**Obrazloženje POSEBNOG DIJELA izvješća o izvršenju financijskog plana za 2023. godinu**

Posebni dio izvješća o izvršenju financijskog plana za 2023. godinu sadrži rashode razvrstane po izvorima, ekonomskoj klasifikaciji, aktivnostima, programima i funkciji.

Prihodi i izdaci su raspoređeni kroz sljedeće aktivnosti:

**A102401 – materijalni i financijski rashodi** – izvršenje 100 % u iznosu od 77.000,00 eura izvor financiranja 11-opći prihodi primici - odnose se na redovno poslovanje škole te obuhvaćaju rashode za naknade troškova zaposlenicima, za materijal i energiju, rashode za usluge, ostale nespomenute rashode poslovanja i ostale financijske rashode ( usluge platnog prometa i kamate)

**A103501- program produženog boravka** – izvor financiranja 11- Grad Čakovec 59,81 % i roditelji 40,19 %. Rashodi se odnose na rashode za zaposlene učitelje u produženom boravku, kuhare, prehranu učenika u produženom boravku te ostale materijalne rashode neophodne za realizaciju produženog boravka. Ostvareni prihodi su 10 % veći od planiranih , rashodi

4 % veći od planiranih. Rashodi za zaposlene su veći za 19 % zbog rasta plaća ( privremeni dodatak i rasta osnovice)

**A103502 – Školstvo** financirana je iz različitih izvora:

1. 11 – Grad Čakovec u iznosu od 4.237,40 a odnosi se na tehničku podršku e škole i projekte iz 2023. godine.
2. 43 – izvor za namjenska sredstva, a odnosi se na uplate roditelja za financiranje predstava, terenske nastave, časopisa i sl.
3. 51 – sredstva EU za školsku shemu, Erazmus projekt
4. 52 – državni proračun-odnosi se na financiranje rada županijskih stručnih vijeća, nabave udžbenika, prijevoz učenika s teškoćama, nabavu lektire, PDV sadržan u školskoj shemi
5. Izvor 31- vlastit prihodi, izvor 61 – donacije , izvor 71 – prodaja stanova – ostvareni prihod ukupno 6.612,37 EUR-a , a rashodi u iznosu 17.478,93 eur-a. Manjak je pokriven iz prenesenog viška.

**A103512 – Rashodi za plaće i ostala materijalna prava –** Financira se iz državnog

proračuna u skladu s važećim propisima ( Kolektivni ugovori)

**A103505 i A103514 –** prehrana učenika iz europskog socijalnog fonda **-** 15 % sredstava za financiranje prehrane učenika u riziku od siromaštva se financira iz izvora 52, a 85 % iz izvora 51. Tijekom 2023. godine izvršena uplata za 21/22. školsku godinu.

**A103513 i A103519 –** aktivnosti u kojima su planirani prihodi i rashodi za pomoćnike u nastavi učenicima s teškoćama.

Izvor financiranja je 11 – 15 %, 52 – 12,75 % , 51 -72,25 %

**A103515**- Drugi obrazovni materijali - izvor 11 – 13.709,07 EUR-a

**A103516 – Prehrana na teret Grada – izvor 11 –** Grad je doznačio sredstva za 12. mjesec

2022., a budući da od 1. 01. financiranje učeničke prehrane ide na teret državnog

proračuna ta sredstva su korištena za nabavu nefinancijske imovine i pokriće

nabave uredskog materijala

**A103517** – **pomoćnici na teret Grada – izvor 11** – 796,32 eura naknada troškova prehrane

pomoćnika u nastavi

**A103521 – Projekt Građanski odgoj – izvor 11 –** 336,00 **– od 01.09.2023.** Grad financira izvannastavnu aktivnost Građanski odgoj i obrazovanje

**A103522 – Prehrana učenika OŠ na teret državnog proračuna –** prihodi se ostvaruju na temelju podataka o prehrani i dolasku učenika u školu u e dnevniku, a rashodi na temelju stvarno nastalih troškova. Na dan 31. 12. 2023. ostvaren je višak prihoda u iznosu od 4.091,70 eura koji će se vratiti u državni proračun.

U 2024. godinu se prenosi 19.682,91 eura, a biti će raspoređen Odlukom o rasporedu rezultata.

Ravnateljica škole:

Nataša Novak